Vier beseer in nagtelike ongelukkeDrie motors was betrokke by die botsing in Kempton Park: Foto: Verskaf Een persoon is ernstig beseer en nog twee matig in ŉ ongeluk in Kempton Park aan Gauteng se Oos-Rand. Shawn Herbst, Netcare 911-woordvoerder, sê die ongeluk het 00:30 Sondag op die hoek van Kwartel- en Modderfonteinweg gebeur. Blykbaar het drie motors teen mekaar vasgery. Al die pasiënte is op die toneel behandel voor hulle per ambulans na nabygeleë hospitale gebring is. Die polisie ondersoek die voorval. In Sandton het ’n muur in die slag gebly toe ’n jong man daardeur gejaag het. Foto: Verskaf Sowat drie uur later, omstreeks 03:30, het Netcare 911 gereageer, op ŉ botsing in Bryanstonlaan in Sandton, ook in Gauteng. Luidens berigte het ŉ motorbestuurder beheer oor sy voertuig verloor en deur ŉ muur gebars. “Paramedici het die 23-jarige man op die toneel ondersoek en vasgestel hy was in ŉ bestendige toestand,” sê Herbst. “Hy het ambulansvervoer na die hospitaal van die hand gewys.” Herbst sê die polisie het die toneel kom ondersoek.